Vidadi Məmmədov (millət vəkili)

Vidadi Yunis oğlu Məmmədov (1 iyul 1947, Şəmkir rayonu, Qapanlı kəndi) — texnika elmləri namizədi, professor. Nyu-York Elmlər Akademiyasının, Beynəlxalq Ekologiya və Həyat Fəaliyyətinin Təhlükəsizliyi Akademiyasının həqiqi üzvü, Kutaisi Dövlət Texniki Universitetinin fəxri doktorudur.

 Fəaliyyəti 
1969-cu ildə Azərbaycan Politexnik İnstitutunun mexanika fakültəsini bitirmişdir. 60-dan çox elmi əsərin və dərs vəsaitinin müəllifidir.1969-cu ildən Qazanbulaq teatr avadanlığı zavodunda şöbə rəisi, 1970-ci ildən Gəncədə Baza İnşaat Texnikumunun müəllimi, axşam şöbəsinin müdiri işləmişdir. 1980-ci ildən Azərbaycan Texnologiya İnstitutunda assistent, baş müəllim, dosent, hazırlıq şöbəsinin müdiri, mexanika fakültəsinin dekanı, prorektor, rektor, kafedra müdiri, 2000-ci ildən Azərbaycan Respublikasının Nazirlər Kabineti yanında Xarici Turizm Şurası sədrinin müavini vəzifələrində çalışmışdır. 2003–2005-ci illərdə "Azərpoçt" Dövlət Müəssisəsinin Gəncə poçtamtı filialının rəisi olmuşdur. 2005-ci ildə Azərbaycan Respublikası Milli Məclisinə Gəncə şəhəri 39 saylı seçki dairəsi üzrə deputat seçilmişdir. Milli Məclisin Aqrar siyasət daimi komissiyasının üzvü olub.

Ailəlidir,3 oğlu var.

 İstinadlar 

Kateqoriya:Azərbaycan Milli Məclisinin III çağırış deputatları